PSL บวกแรง 13% ลุ้นแตะเป้า 9.25 บ. แนวโน้ม Q4/63 พลิกกำไร รับค่าเช่าเรือโต!
PSL บวกแรง 13% ลุ้นแตะเป้า 9.25 บ. แนวโน้ม Q4/63 พลิกกำไร รับค่าเช่าเรือโต!
PSL บวกแรง 13% ลุ้นแตะเป้า 9.25 บ. แนวโน้ม Q4/63 พลิกกำไร รับค่าเช่าเรือโต!
11 ม.ค. 2564

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 10.11 น. อยู่ที่ระดับ 9.15 บาท ปรับตัวขึ้น 1.05 บาท หรือ 12.96% ด้วยมูลค่าการซื้อขาย 229.63 ล้านบาท
ทั้งนี้ บล.กสิกรไทย ระบุในบทวิเคราะห์ฯแนะ”ซื้อ”หุ้นบมจ.พรีเชียส ชิพปิ้ง (PSL) ปรับประมาณการกำไรปี 64-65 ขึ้น 128% และ 72% หลังปรับเพิ่มอัตราค่าเช่าของ PSL ขึ้น 9% และ 7% เป็น 11,700 ดอลลาร์ฯ และ 12,000 ดอลลาร์/ลำ/วัน ตามลำดับ คาดกำไรของ PSL จะฟื้นตัวขึ้นมาอยู่ที่ 60 ล้านบาทในไตรมาส 4/63 จากผลขาดทุนที่ 22 ล้านบาท ในไตรมาส 3/63 จากค่าเช่าเรือ Supramax ที่เพิ่มขึ้น 9% จากช่วงเดียวกันเมื่อปีก่อน
พร้อมเพิ่มราคาเป้าหมายขึ้นเป็น 9.25 บาท (จาก 6.50 บาท) คำนวณด้วย PBV ที่สูงขึ้นเป็น 1.2 เท่า จาก 0.95 เท่าและ BVPS ปี 65 ที่ 7.55 บาท
 
 